**Møde i FLFs bestyrelse lørdag d. 5.9.2015 kl. 12-17 hos Lisbeth Verstraete-Hansen - Referat**

**Deltagere**: Annette Gregersen, Christine Léturgie, Frank Østergaard, Lisbeth Verstraete-Hansen, Lisbeth Østergaard, Maria Kindt, Mette Nørbjerg Yde, Ulla Pedersen.

**Afbud**: Emmelie Pedersen, Hanne Søllingwraae Fjord, John Shaun Nolan og Leon Aktor. Hanne Post Khalili og Maria Vang Nøhr deltog ikke i mødet.

1. **Valg af dirigent - Ulla**
2. **Valg af referent - Christine**
3. **Godkendelse af dagsorden**

Punkt 13: Generalforsamling flyttes op som nyt punkt 6 – de efterfølgende punkter flytter således en plads ned på dagsordenen. Ellers godkendt.

1. **Godkendelse af referat**

referat af bestyrelsesmødet den 9.5. 2015 hos Ulla P. i Vejen godkendt

1. **CEO-møde i Dk den 29.10.-1.11.2015 (Lisbeth Ø)**

CEO er la Commission de l’Europe de l’Ouest under FIPF, den internationale fransklærerføderation.

Der er pt 18 europæiske franskkolleger som deltager. Der er endelig deadline for tilmelding for CEO-medlemmer tirsdag d. 8.9.

Deltagerne skal bo på vandrehjemmet Danhostel ved Langebro i København.

Følgende foreninger er repræsenteret: Belgien, Danmark, Frankrig, Grækenland, Holland, Irland, Island, Norge, Spanien, Tyrkiet (4 foreninger), Tyskland, Østrig.

Der er afbud fra: Malta, Cypern pga vanskelighederne med at dække omkostningerne ved deltagelse.

Der er ikke endelige oplysninger om deltagelse fra England, Estland, Finland, Israel, Italien, Letland, Litauen, Portugal, Schweiz, Sverige.

CEO mødet som Lisbeth Ø. deltager i på foreningens vegne som internationalt ansvarlig, foregår d. 30-31.10.15 på KU lokale 27.0.49.

Torsdag d. 29.10 - KU, bygning – Lisbeth VH booker lokale

Der arbejdes på at der om eftermiddagen vil blive mulighed for at følge ateliers/workshops for interesserede fransklærere fra Danmark.

Der er pt. 3-4 CEO-medlemmer, som har meldt sig til at holde sådanne workshops.

Info om indhold følger.

Fredag d. 30.10

VI håber på reception på ambassaden kl. 17 – Frank følger op på kontakt til Sylvie Maurie fra den franske ambassade/Institut Français.

FLF byder på buffet på restaurant Riz Raz (aftenbuffet 99 kr. + 1 glas vin + kaffe = ca 200 kr) – tlf 33150575. (Lisbeth Ø. kontakter dem)

Lørdag:

Frokost: Sandwich (ca. 100 kr)

Der kunne bestilles en kanalrundfart med fransktalende guide (Lisbeth Ø. kontakter Nettobådene/ evt. gennem vandrehjemmet)

FLF inviterer gæsterne til en middag på restaurant Höst i København (pris i alt ca. 450 kr. pr. person) – tlf. 89938409. Der er reserveret bord til kl. 20:45.

Lisbeth Ø. står for følgende:

Program for workshops og CEO-deltagerne

Økonomisk overslag på overnatning, forplejning samt middag lørdag, hvor medlemmer af FLFs bestyrelse deltager afhængigt af tid og mulighed.

Info ud om workshops – det koster 150 kr. pr lærer, som ønsker at deltage. Det annonceres på Fransklisten så snart program, tid og sted foreligger.

1. **Generalforsamling, foredrag, dagsordenen + årsberetning**

Hvem kan være indleder/trækplaster d. 14.11 kl. 14 – ”Den aktuelle kulturfront i Frankrig”?

1. Tore Leifer (Lisbeth VH kontakter)
2. Tine Byrckel (Information – Frank kontakter)

Der gives et honorar (op til 4-5000 kr) for ca. 45 min. + debat

Program for dagen d. 14.11. – foregår på Niels Brock HHX, Kultorvet i København.

Bestyrelsesmøde kl. 11-13, frokost.

Oplæg + debat: kl. 14-15 (15.10).

FLF byder på et glas eller lign. lidt lækkert.

Generalforsamling: 15:30 – 17:30

Vi spørger Shaun om han vil sørge for at bestille forplejning. (Frank tjekker op på det)

Genopstiller: Hanne Søllingwraae Fjord for stx/HF, Annette Gregersen for læreruddannelsen.

Opstiller for stx: Christine L.

Følgende genopstiller ikke (stx/hf): Lisbeth Ø, Frank

Vi spørger Kader Maikal om han vil opstille (for stx/hf).

Folkeskolen: Der er pt ikke nogen kandidater – (Christine hører Nathalie fra Brønshøj skole, vi spørger Emmelie om hun vil høre dem, som hun kender, Annette kontakter Karin Rosenbom)

Revisorer: Vi spørger Kirsten Kirkelund og Jytte Mulbjerg om de vil genopstille.

Regnskab og budget: LMFK-sekretariatet har sendt regnskab for 2014, revisorerne ser på det.

Ny formand: findes ved bestyrelsens konstituerende møde, som foregår umiddelbart efter generalforsamlingen hvor alle poster og opgaver så vidt muligt fordeles.

Budget for 2016:

Der er ikke pt. nogen store ønsker til ændringer fra bestyrelsen.

Der overvejes en særordning for folkeskolelærerne, så de ikke har så store udgifter pga. medlemskab af både Sproglærerforeningen og FLF, dvs. reelt en kontingentnedsættelse til fx 100 kr. for folkeskolelærerne i FLF, hvis de samtidig er medlemmer af Sproglærerforeningen (dokumentation kræves).

1. **FIPF-kongres i Liège den 14.-21.7.2016**

FIPF er la Fédération Internationale des professeurs de français.

Lisbeth Ø. varetager til den tid ad hoc som kollega uden for bestyrelsen opgaven med at koordinere tilmeldinger til kongressen fra danske kolleger, og Lisbeth tilbyder ad hoc at repræsentere foreningen på kongressen. Det er muligt at den nye bestyrelse vil sende og betale for 1 deltager mere til at repræsentere Fransklærerforeningen.

1. **Fransk Nyt**

Den nye bestyrelse aftaler, hvem der varetager opgaven. Det anbefales, at der er flere om opgaven. Gerne både fra gymnasiet og folkeskolen.

Hvis layout ændres, skal det aftales med trykker (Katja Kjær, trykkeri og layout)

Der er endelig deadline for næste nummer d. 18.9.

Lisbeth Ø. og Ulla Naumann redigerer næste nummer sammen og afslutter deres samarbejde om bladet. Bestyrelsen udtrykker en meget stor tak og anerkendelse af det fine arbejde der er lagt i arbejdet med bladet.

HUSK – der skal ny afsenderadresse på Fransk Nyt da vi pr. 30.9. afslutter samarbejdet med LMFK-sekretariatet (Frank sørger for det)

1. **Kurser**

Det går godt med udviklingen af kurser.

1. HHX profilen i fransk og spansk – udviklingskursus 17.11 og 26.11.15 (Ulla P. og Christine L.). Der var et godt seminar på Vejle Fjord, hvor der blev udviklet materiale. Selve kurset ligger i november måned (2 stk – Århus/ København). Ulla sender kursusannoncen ud til alle HHX skoler.
2. Fagdidaktisk midtvejskursus for erfarne fransk-, italiensk- og spansklærere den 7.-8.12.2015 (Ulla)

Pt. 24 tilmeldinger (der skal være 50 stk for at det gennemføres)

Tilmeldingsfristen er d. 30.9.

1. Pædagogisk og didaktisk anvendelse af i-bøger og interaktive tavler i sprogfagene fransk, spansk og italiensk 26.1.2016, 28.1.2016, 8.2.2016 og 10.2.2016 (Hanne Søllingwraae Fjord)

Kursusannoncer lægges på Fransklisten, fagenes hjemmesider, facebook, fagenes skolekom-konference, emu’ens efteruddannelseskatalog og GLs efteruddannelseskatalog.

Tunesienkurset sidste år

Tuneserne Mabrouk og Rashida fra Chenini/Gabès er pt. på besøg. De har 7 oplæg på skoler i den kommende uge hos kolleger der deltog på kurset.

Lørdag d. 12.9. indbyder foreningen gæsterne til en middag i København (Frank, Shaun og Ulla P. deltager fra bestyrelsen). Hanne Sindberg som var kursusarrangør på Tunesienkurset sammen med Ulla P., deltager også.

Regionalkurser:

Der er pt ikke nogen planlagt.

Det tages op på årsmøde for regionalrepræsentanter (dato endnu ikke fastlagt, men der stiles mod januar 2016).

1. **Hjemmeside**

Der var en drøftelse af hvad der skal ske med hjemmesiden. Der er pt ingen nye initiativer.

1. **Medlemsliste**

Ulla P. lægger den nyeste liste ud på materialebanken (når den opdaterede kommer fra Mette N.Y.)

Pt har vi flere indmeldelser end udmeldelser ☺

Mette har brugt megen tid på at kontakte restanter, de sidste mangler.

Dansklærerforeningens Hus (når de overtager regnskabsføring og medlemsliste pr. 30.9.15) bliver bedt om at styre medlemslisten og betaling af kontingent. Fremover skal der kun være én ajourført liste, den som DLF/H fører på foreningens vegne. Kassereren skal have kontakt til regnskabsfører, godkende betalinger og indsende bilag. Hvem skal styre foreningens mail på fransklaererforeningen@gmail.com efter den 14.11.?

1. **Nyt fra fraktionerne**

Folkeskolen: Der er lavet undersøgelse af fransk i folkeskolerne den ligger på [www.sproglærerforeningen.dk](http://www.sproglærerforeningen.dk).

Det er Uvms tal som Leon har samlet.

Gymnasieskolen: Vi afventer hvilket gymnasieudspil der kommer fra regeringen. Den nye bebudede voldsomme besparelse ved vi endnu ikke, hvordan vil blive udmøntet, man kan frygte at den vil betyde forøget undervisningstid, mindre tid til forberedelse og endnu større vanskeligheder med oprettelse af små franskhold og andre små (sprog)hold.

De videregående uddannelser: Skal også spare og frygter for lukning af fag.

VIA Århus (læreruddannelsen) genudbyder nu fransk. Pt forventes det, at der sker en efteruddannelse af fransklærere i regionen.

Der er pt. et samarbejde i gang mellem de forskellige uddannelser i Århus, hvor der udbydes fransk (BSS, AU og VIA) der forventes et fremtidigt større samarbejde om udbud af undervisning.

Der er pt ikke nogen ledighed for dimittender med fransk.

1. **Årsmøde for regionalrepræsentanter**

Pt. 2 datoer i spil 8.1.2016/ 15.1.2016 – foregår på Frederiksberg HF eller Nærum gymnasium.

Connie Pedersen er tænkt som oplægsholder – der afventes svar

Karen Schumacher (Les intouchables) deltager også med et indslag.

Fagkonsulenten indbydes til et indslag

1. Evt.

Frank:

* Konference om faglighed i gymnasiet tirsdag d. 22.9 kl. 13-16.30 – Landstingssalen med GL, Danske Gymnasier (Rektorforeningen) og repræsentanter for erhvervslivet.
* Åbent hus på humaniora på KU: Inspirationsdag for gymnasielærere 23.10. kl. 9-16

Annette:

* Århus den 23.10: Colloque der organiseres og afholdes – denne gang i Århus - af Institut Français, VIA, Sproglærerforeningen og Fransklærerforeningen.
* 28.9. kl. 10-18 Sprogkonference i Århus afholdes af Det europæiske center for moderne sprog, se [www.ECML.dk](http://www.ECML.dk)
* Tidsskriftet Sprogforum: ”Læringsmidler uden grænser”, ”kritik sprog- og kulturpædagogik”, ”Læringsmål”.

DM i sprog: tilmelding af elever/hold i fransk, spansk og tysk (folkeskole og gym) indtil 21.10., onlinekonkurrencer 25.9.-23.10., finaler d. 19.11 på Lyngby Gymnasium, se www.dmisprog.eu